Frístundaráðgjafi stýrir skólavinaverkefninu í 7. bekk í samstarfi við námsráðgjafa og aðstoðarskólastjóra yngra stigs . Verkefnið hefur það að leiðarljósi að efla félagsanda , samkennd nemenda og sporna gegn einelti . Markmiðið með verkefninu er fjórþætt : að virkja nemendur til þátttöku í leikjum að auka samskipti milli eldri og yngri nemenda að eldri nemendur fái tækifæri til að hafa áhrif á líðan yngri nemenda í skólanum efla vitund nemenda um einelti og hvetja þá til að horfa ekki á heldur hjálpa Nemendur í 7. bekk taka þátt í verkefninu og er þeim skipt í hópa sem fara út á skólalóð í frímínútum kl. 10:10 . Skólavinir klæðast gulum vestum merktum skólavinum . Ef frístundaráðgjafi , námsráðgjafi eða skólastjórnandi fær upplýsingar um einelti frá skólavinum kannar hann málið strax í samræmi við Eineltisáætlun skólans .